**מקבץ שאלות בנושא העמדות**

**("החלומות") - דתי ולאומי**

1. משחק כדורגל חשוב בין קבוצה ישראלית לקבוצה מחו"ל נקבע לליל ראש השנה. חבר כנסת פנה להתאחדות הכדורגל בבקשה שתפעל לדחיית המשחק ליום אחר ואמר: "לדעתי. חשוב לשמור על הצביון היהודי של המדינה. אני לא מתנגד לקיום משחקי כדורגל בשבת. אך את ראש השנה יש לכבד כסמל תרבות מיוחד במורשת היהודית".

אחד מאוהדי הקבוצה הגיב על דברים אלה: "גם לדעתי חשוב שישראל תהיה מדינה יהודית. אבל אני מסתפק ברוב יהודי במדינה. אני לא רוצה שהמסורת היהודית תכתיב החלטות בנושאים כמו מועדים של משחקי כדורגל או אירועי תרבות אחרים".

* ציין והצג את העמדה החילונית לאופייה הדתי של מדינת ישראל שמציג חבר הכנסת. הסבר כיצד עמדה זו באה לידי ביטוי בקטע.
* ציין והצג את העמדה החילונית לאופייה הדתי של מדינת ישראל שמציג אחד מאוהדי הקבוצה.

הסבר כיצד עמדה זו באה לידי ביטוי בקטע.

1. הצג את העמדה הדתית-חרדית לאופייה הדתי של מדינת ישראל.
2. סמוך לדימונה הוחלט להקים את "פארק הפלאים" שהוא פארק שעשועים גדול ממדים בדומה לדיסינלנד שבארה"ב. אחד מיוזמי הקמת הפארק התראיין לתקשורת ואמר כי הקונספט (הרעיון המנחה) של הפארק יהיה אקסטרים מסוגים שונים ומגוונים עם דגש על ערכים יהודיים. לטענתו, יש חשיבות לעצב את הפארק עם ערכים יהודיים שהם חלק מהמסורת היהודית והישראלית וכי באופן זה תבוא לידי ביטוי המורשת היהודית וההיסטוריה היהודית.

* ציין והצג את עמדת יוזם הקמת הפארק לגבי אופייה הדתי של מדינת ישראל. הסבר כיצד עמדה זו באה לידי ביטוי בקטע.

1. ראש אחת הסיעות בכנסת התראיין באחד מערוצי הטלוויזיה והציג את האידאולוגיה שלו באשר לחוקים דתיים במדינת ישראל. לדבריו, חוקים כמו "חוק המרכולים" ]בו נקבע כי אסור לפתוח עסקים בשבת ובאחריות הרשות המקומית לאכוף את החוק[ פוגעים בזכויותיהם של האזרחים שאינם מאמינים ואינם מתכוונים להתנהל עפ"י חוקי הדת. לטענתו, המדינה צריכה לאפשר לכל אדם לחיות עפ"י צו מצפונו ואמונתו והמדינה לא צריכה לעצב את עצמה בגוון דתי כלל, ומכאן שיש לבטל את כל החוקים הדתיים בישראל ולהישען על האידאולוגיה הדמוקרטית בלבד.

* ציין והצג את עמדתו של ראש אחת הסיעות לגבי אופייה הדתי של המדינה, כמשתקף מהריאיון בערוץ הטלוויזיה. הסבר כיצד עמדה זו באה לידי ביטוי בקטע.

1. בעקבות חוק חדש שנחקק בכנסת, צפויים מהגרים בלתי חוקיים רבים שהגיעו לישראל במהלך שנים ארוכות מאפריקה להיות מגורשים חזרה לארצות מוצאם. עמותות המטפלות ברווחת תושבים אלו וכן קבוצות של אנשי רוח הביעו מחאתם על הרצון לגרש את המהגרים הבלתי-חוקיים, זאת כיוון שבארצות מוצאם הם עלולים למצוא את מותם בעקבות סכסוכים פוליטיים פנימיים, ולכן, לטענתם, מדינת ישראל צריכה לקלוט אותם כאזרחיה.

אחד מראשי העמותות מאזור דרום תל-אביב, שם ממוקמים רבים מבני המהגרים הבלתי-חוקיים, טען באחת מתכניות הטלוויזיה כי הסיבה היחידה שבשמה מנסים אותן עמותות ואותם אנשי רוח להגן על המהגרים היא רצונם לשנות את פני החברה בישראל ולהוביל לביטול הבסיס הלאומי היהודי של המדינה וליצור שוויון בין הלאום היהודי לשאר הלאומים המתקיימים במדינה, דבר הנוגד את רעיון המדינה היהודית, לדבריו.

1. ציין והצג מהי הזכות בשמה מבקשות עמותות המטפלות במהגרים ואנשי הרוח למנוע את הגירוש של המהגרים. הסבר כיצד זכות זו באה לידי ביטוי בקטע.
2. ציין והצג מהי לטענתו של אחד מראשי העמותות מאזור דרום תל-אביב העמדה בנושא זהותה **הלאומית** של מדינת ישראל של אותן עמותות ואנשי רוח. הסבר כיצד עמדה זו באה לידי ביטוי בקטע.
3. רבע מהאוכלוסייה בישראל היא אינה יהודית. גם בקרב אלו המוגדרים יהודים, יש רבים שאינם יהודים. המציאות היא שרוב רובה של האוכלוסייה בישראל אינה רואה קשר ממשי לעם היהודי בהגדרתו הדתית ואני בספק אם הם מרגישים קשר ממשי ליהדות מבחינה תרבותית. אני חושב שאין מנוס במדינת ישראל אלא לבטל את הזהות היהודית במדינת ישראל וליצור זהות אזרחית ללא קשר לתרבותיות למוצאיּות של האזרחים, ולבסס את הזהות המשותפת בישראל על בסיס של חוקים וערכים אוניברסליים.

* ציין והצג מהי הגישה הלאומית לקיומה של מדינת ישראל שרואה הכותב לנכון. הסבר כיצד גישה זו באה לידי ביטוי בקטע.

1. 179 .במהלך דיון בנושא המציאות הישראלית במדינת ישראל נאמו שני נואמים. הנואם הראשון אמר: אחרי אלפי שנים שהיינו בגולה, שנים בהן טבחו בנו, הרגו בנו ורדפו אותנו - חזרנו לארץ ישראל, והקמנו את מדינת ישראל. והלא כל זאת לא עשינו בשביל היותנו יהודים? נכון שלא כולם בישראל, עדיין, יהודים דתיים שומרי תורה ומצוות. נכון שאולי אפילו מחצית מהיהודים בישראל כיום לא מכירים את מציאות הבורא, אבל בסופו של יום - יש לנו מדינה עצמאית. במדינה זו יש לחזק באופן ניכר את היהדות במרחב הציבורי - יש לבטל את השפה הערבית כשפה שנייה, יש לחוקק חוקים בעלי אופי יהודי הן תרבותי והן דתי, ויש להתייחס לאלו שאינם יהודים כאורחים בארצנו, ואם במציאות בה יש פגיעה בזכויות הערבים לעומת מימוש זכויות היהודים - אזי אני מעדיף את הזכויות של היהודים.

לעומתו, הנואם השני השיב לו: אני מסכים איתך שמדינת ישראל צריכה להיות מוגדרת כמדינה יהודית. אני גם מסכים שיש מקום שבמרחב הציבורי יודגש העובדה שזו מדינה יהודית, כמו הדגל, ההמנון, הלוח העברי ואפילו מספר חוקים דתיים כמו נישואין וגירושין בידי הרבנות ועוד. אבל אני חושב שאין זכות של עם אחד חשובה יותר מזכות של עם אחרת. אני חושב שאם הערבים אזרחי ישראל יהיו אזרחים במעמד שווה וזכויותיהם יהיו ממשיות - מצבנו יהיה הרבה יותר טוב, ואני לא רואה בכך סתירה שישראל תהיה מדינה יהודית.

א. ציין והצג מהי הגישה **הלאומית** לקיומה של מדינת ישראל שרואה הנואם הראשון לנכון. הסבר כיצד גישה זו באה לידי ביטוי בקטע.

ב. ציין והצג מהי הגישה **הלאומית** לקיומה של מדינת ישראל שרואה הנואם השני לנכון. הסבר כיצד גישה זו באה לידי ביטוי בקטע.

1. בריאיון לעיתון התייחס הודה דעות ישראלי למעמד של יום הכיפורים בישראל, וכך אמר: לדעתי, ביום הכיפורים באים לידי ביטוי הגישה הרצויה בישראל כלפי הדת והמורשת היהודית והמחויבות להן. ביום זה מוסדות המדינה אינם פועלים והפעילות המסחרית מושבתת. רבים מאזרחי המדינה ובהם אני נמנעים מנסיעה במכונית ביום הכיפורים, מתוך כבוד למורשת ולדת שלנו, גם אם איננו רואים את עצמנו מחויבים להלכה במלואה. אנו נוהגים כך אע"פ שאין חוק האוסר על נסיעה במכונית ביום הכיפורים ולדעתי לא צריך להיות חוק כזה.

* ציין והצג את העמדה (ה"חלום") בנושא **הזהות הדתית** תרבותית הרצויה של מדינת ישראל שבאה לידי ביטוי בדבריו של הוגה הדעות.

הסבר כיצד עמדה זו באה לידי ביטוי בקטע.

1. כדי להתמודד עם המחסור בדיור ברחבי הארץ, ממשלת ישראל מקדמת תכניות לבנייה נרחבת של דירות ומוסדות ציבור במגוון יישובים, ובהם יישובים ערביים. בביקור שערך אחד משרי הממשלה ביישוב ערבי בצפון הארץ, הוא אמר כי ישראל היא אמנם מדינה יהודית, אך היא מחויבת למתן שוויון זכויות לחברה הערבית. לכן משרדו מקדם בינוי ביישובים הערביים באותה המידה שהוא מקדם בינוי ביישובים אחרים. לדבריו, תכניות הבינוי שמשרדו מוציא לפועל הן בשורה חשובה לאזרחי המדינה – יהודים וערבים כאחד.

- ציין והצד את העמדה (ה"חלום") בעניין **הזהות הלאומית** של מדינת ישראל שבאה לידי ביטוי בדברי השר. הסבר כיצד עמדה זו באה לידי ביטוי בקטע.

1. בעיר מסוימת בישראל החליט ראש העיר לערוך בליל שבת מסיבת רחוב גדולה בטיילת שבמרכז העיר. העירייה קראה לבעלי הדוכנים שבטיילת לפתוח את עסקיהם בשבת כדי לעודד את התיירות, והתושבים הוזמנו לבוא ולחגוג באירוע. קבוצה של תושבים פרסמה בפייסבוק רשומה (פוסט) ובה הם תמכו בהחלטת ראש העיר. לטענתם, מדינת ישראל היא מדינה דמוקרטית ולכן עליה לאפשר לכל אדם לממש את חירותו ללא מגבלה של חקיקה או פסיקה דתית.

* ציין והצג את אחת העמדות ("החלומות") בנוגע לזהות הדתית תרבותית הרצויה של מדינת ישראל, שבאה לידי ביטוי ברשומה (בפוסט) שפרסמו התושבים בפייסבוק. הסבר כיצד עמדה זו באה לידי ביטוי בקטע.

1. במדינת ישראל לכל עדה דתית יש בתי דין משלה, המתנהלים עפ"י דיני הדת הייחודית לה. לאחרונה החליט משרד המשפטים לפתוח בית דין שַרָעִי (בית דין המתנהל עפ"ע ההלכה המוסלמית) ביישוב סכנין בצפון הארץ, כדי שגם תושבים מוסלמים מהצפון ייהנו משירותי בתי הדין הדתיים באזור מגוריהם, כמו שאר אזרחי המדינה.

בטקס חנוכת בית הדין אמר דובר משרד המשפטים כי הקמת בית הדין בסכנין מבטאת את המחויבות של מדינת ישראל היהודית לשרת בממלכתיות ובשוויוניות את כל אזרחי המדינה עפ"י צורכיהם הדתיים.

* ציין והצג את אחת העמדות )"החלומות"( בנוגע לזהות הלאומית הרצויה של מדינת ישראל, שבאה לידי ביטוי בדברי דובר משרד המשפטים. הסבר כיצד עמדה זו באה לידי ביטוי בקטע.